આંધ્રપ્રદેશમાં સૌથી વધારે ૧.૫૬ લાખ સેક્સ વર્કરો સક્રિય છે. પાટનગર દિલ્હીમાં પણ આ સંખ્યા ઓછી નથી. દિલ્હીમાં આ સંખ્યા ૬૧,૦૦૦ની આસપાસની છે. દિલ્હી નિવાસી વેદપાલ દ્વારા દાખલ કરવામાં આવેલી આરટીઆઈ અરજીનાં જવાબમાં કેન્દ્રિયિ આરોગ્ય અને પરિવાર કલ્યાણ મંત્રાલય દ્વારા ઉપયોગી માહિતી જારી કરવામાં આવી છે. જવાબમાં જણાવવામાં આવ્યું છે કે, ૨૦૦૯ની મેપિંગ ગણતરી મુજબ દેશમાં કુલ ૮.૬ લાખ મહિલા સેક્સ વર્કરો સક્રિય છે. તે પૈકી આશરે ૧૯ ટકા મહિલાઓ સેક્સ વર્કર તરીકે નોંધાયેલી નથી. મંત્રાલય તરફથી આપવામાં આવેલા જવાબમાં કહેવામાં આવ્યું છે કે, સ્ટેટ એઇડ્‌સ કન્ટ્રોલ ઓર્ગેનાઇઝેશન તરફથી આપવામાં આવેલી માહિતી મુજબ દેશમાં કુલ ૬.૯૬ લાખ રજિસ્ટર્ડ મહિલા સેક્સ વર્કર તરીકે છે.